 **Obec Š e m š a**

V súlade s § 13 ods. č písm. e) zákona SNR č. 369/1990 Zb. o obecnom zriadení v znení neskorších predpisov v spojení s § 10 ods. 8 zákona č. 54/2019 Z. z. o ochrane oznamovateľov protispoločenskej činnosti a o zmene a doplnení niektorých zákonov

**vydáva túto**

**Smernicu 1/2019**

**ktorou sa určuje postup pri oznamovaní protispoločenskej činnosti**

**Článok I.**

**Úvodné ustanovenia**

1 . Podmienky poskytovanie ochrany v pracovnoprávnom vzťahu v súvislosti s oznamovaním

 kriminality alebo inej protispoločenskej činnosti (ďalej len „ protispoločenská činnosť),

 práva a povinnosti osôb pri oznamovaní protispoločenskej činnosti a  vymedzenie

 základných pojmov súvisiacich oznamovaním protispoločenskej činnosti upravuje Zákon

 č. 54/2019 Z. z. o  ochrane oznamovateľov protispoločenskej činnosti a o  zmene

 a doplnení niektorých zákonov( Ďalej len „Zákon č. 54/2019 Z.z“)

2. Smernica o vnútornom systéme preverovania oznámení o  protispoločenskej činnosti sa

 Vzťahuje na zamestnancov obce Šemša, rozpočtových organizácii a  príspevkových

 organizácii zriadených obcou.

**Článok II**

**Vymedzenie základných pojmov**

l. Oznamovateľom je fyzická osoba, ktorá v  dobrej viere urobí oznámenie orgánu,

 príslušnému na prijatie oznámenia. Svojím oznámením môže prispieť k  objasneniu

 závažnej protispoločenskej činnosti alebo k  zisteniu alebo k  usvedčeniu jej páchateľa.

2. Oznámením sa rozumie uvedenie skutočností, o ktorých sa fyzická osoba dozvedela

 v súvislosti s  výkonom svojho zamestnania povolania, postavenia alebo funkcie alebo

 v súvislosti s  činnosťou vo verejnom záujme a  ktoré sa týkajú protispoločenskej činnosti.

3. Za závažnú protispoločenskú činnosť možno považovať trestný čin poškodzovania

 Finančných záujmov Európskej únie, trestný čin machinácií pri verejnom obstarávaní

 skupiny patrí aj trestný čin, za ktorý zákon ustanovuje trest odňatia slobody s  hornou

 hranicou trestnej sadzby prevyšujúcou tri roky a správny delikt za ktorý možno uložiť

 pokutu s hornou hranicou vo výške najmenej 30 000 eur.

**Článok III**

**Ochrana oznamovateľa**

1. Oznamovateľ pri poddaní oznámenia má nárok na ochranu v  pracovnoprávnom vzťahu

 O  ktorú môže požiadať hneď na začiatku alebo počas konania v danej veci. Podľa

 závažnosti oznámenia žiadosť sa podáva prokurátorovi alebo správnemu orgánu, a to

 písomne alebo ústne do zápisnice. Žiadosť musí obsahovať meno, priezvisko, dátum

 narodenia, pobyt oznamovateľa, miesto výkonu práce a oznámenie jeho zamestnávateľa.

 Ďalej obsahuje aj údaje o blízke osobe, ak je v  pracovnoprávnom vzťahu k tomu istému

 zamestnávateľovi ako oznamovateľ alebo je v  pracovnoprávnom vzťahu

 k zamestnávateľovi, ktorý je závislou osobou vo vzťahu k zamestnávateľovi oznamovateľa

 a oznamovateľ žiada o ochranu aj pre túto blízku osobu.

1. Ochrana zaniká, ak oznamovateľ sa vzdá ochrany. Taktiež skončením alebo zánikom

 pracovnoprávneho vzťahu chráneného oznamovateľa, odsúdením chráneného

 oznamovateľa za trestný čin krivého obvinenia alebo za trestný čin krivej výpovede a krivej

 prísahy v  súvislosti s  urobením kvalifikovaného oznámenia, alebo ak sa preukáže, že

 kvalifikované oznámenie nie je konaním v dobrej viere.

**Člnok IV**

**Podávanie oznámení**

l. V zmysle § 10 ods. l zákona 54 / 2019 Z. z. o ochrane oznamovateľa protispoločenskej

 činnosti a o zmene a doplnení niektorých zákonov je pre preverenie oznámení určený

 hlavný kontrolór ( ďalej len „ zodpovedná osoba“)

2. Z  oznámenia musí byť zjavné o akú tresnú či protispoločenskú činnosť ide. Ak nejde

 o anonymné podanie, oznamovateľ uvedie meno, priezvisko a adresu pobytu. Oznámenie

 môže byť podané osobné alebo poštou s označením „**NEOTVÁRAŤ“**

 na adresu **Hlavný kontrolór obce Šemša**

 Šemša 116

 044 21 **Š e m š a**

3. Podanie je možné podať aj e-mailom na adresu mbirosova@vychod.net

 čím je zabezpečená 24 hodinová dostupnosť pre podanie oznámenia.

**Článok V**

**Preverovanie oznámení**

1. Pri preverovaní podaní postupuje zodpovedná osoba nestranne a nezávisle tak, aby

 objektívne vyhodnotila skutkový stav, či ide o podanie ktoré poukazuje na trestnoprávne

 konanie a v  takom prípad sa celá záležitosť postupuje na príslušnú prokuratúru, alebo ide

 o podanie, ktoré je možné riešiť v pôsobnosti obce.

2. Zamestnávateľ je povinný poskytnúť zodpovednej osobe pri plnení jej úloh potrebnú

 súčinnosť, najmä je povinný jej poskytnúť dostatočné prostriedky, potrebné na plnenie

 týchto úloh a prístup osobným údajov a dokumentom.

3. Zodpovedná osoba je povinná pri preverovaní oznámení zachovávať mlčanlivosť

 o totožnosti oznamovateľa.

4. Zodpovedná osoba po preverení podnetu oboznámi s výsledkom oznamovateľa do 10 dní

 od preverenia podnetu alebo od doručenia výsledku z  trestnoprávneho, alebo

 priestupkového konania .

**Článok VI**

**Lehota na preverenie oznámenia**

1. Základná lehota na preverenie oznámenia e 90 dní od jeho prijatia. Táto lehota sa môže

 ešte predĺžiť o ďalších 30 dní o  čo musí byť oznamovateľ informovaný s  uvedením

 dôvodov predĺženia

2. Zodpovedná osoba je povinná oznámiť oznamovateľovi výsledok preverenia oznámenia do

 10 (desiatich) dní od preverenia oznámenia

**Článok VII**

**Evidencia oznámení**

1. Zodpovedná osoba je povinná najmenej počas troch rokov odo dňa doručenia oznámenia

 viesť evidenciu oznámení v rozsahu prílohy č. l.

**Článok VIII**

**Spracovávanie osobných údajov**

1. Osobné údaje v oznámení budú použité len a za účelom spracovania a uchovania týchto

 údajov v elektronickej forme po dobu troch rokov odo dňa doručenia oznámenia, čo

 vyplýva z  povinnosti evidencie oznámení. Písomné oznámenie s osobnými údajmi bude

 uložené u  zodpovednej osoby po dobu troch rokov odo dňa doručenia oznámenia.

2. Prístup k osobným údajom uvedeným v oznámení bude mať len zodpovedná osoba, ktorej

 bolo oznámenie pridelené na preverenie, pričom sa zabezpečí ochrana údajov pred

 neoprávneným nakladaním s nimi.

3. Ustanovenia tohto článku sa vzťahu aj na osobné údaje v  iných dokumentoch ako

 v oznámení (napr. zápisnica, postúpenie oznámenia a pod.)

**Článok IX**

**Záverečné a zrušovacie ustanovenia**

Táto smernica je platná dňom podpísania štatutárom obce a **nadobúda účinnosť** nasledujúci deň po podpise t.j. **4. októbra 2019 .**

Zároveň sa ruší smernica č. 1/2015 vydaná dňa 9.6.2015.

***Zákonom 54/2019 o ochrane oznamovateľov protispoločenskej činnosti a o zmene a doplnení niektorých zákonov, ani touto smernicou nie je dotknutá povinnosť oznámenia trestného činu alebo prekazenia trestného činu priamo orgánom činným v trestnom konaní.***

V Šemši, dňa 3. októbra 2019

 **Martin K ö v é r**

 **starosta obce Šemša**